контрол на въздушното движение на въздухоплавателното средство з се предава от един орган за контрол или контролен сектор на следващия;
 245.
 „предаващ орган“ (transferring unit) означава орган за контрол на въздушното движение, намиращ се в процес на предаване на отговорността за предоставянето на обслужване по контрол на въздушното движение на дадено въздухоплавателно средство на следващ орган за контрол на въздушното движение или ръководител полети по маршрута на полета;
 246.
 „преходна височина“ (transition altitude) означава височина, на която или под която вертикалната позиция на дадено въздухоплавателно средство се контролира по отношение на височината;
 247.
 „преходен слой“ (transition layer) означава въздушно пространство между преходната височина и преходното ниво;
 248.
 „преходно ниво“ (transition level) означава най-ниското полетно ниво над преходната височина, което може да се използва за полет;
 249.
 „потвърждаване“ (validation) по отношение на данните означава процесът на осигуряване на съответствие на данните с изискванията за конкретно приложение или предвидено използване;
 250.
 „проверка“ (verification) по отношение на данните означава оценката на изходните данни от обработката на аеронавигационни данни с цел да се гарантира точност и последователност по отношение на входящите данни и приложимите за данните стандарти, правила и конвенции, използвани в този процес;
 251.
 „фаза на неопределеност“ (uncertainty phase) означава ситуация, която се характеризира с наличието на неопределеност относно безопасността на въздухоплавателното средство и намиращите се на борда му лица;
 252.
 „безпилотен неуправляем аеростат“ (unmanned free balloon) означава безмоторно, безпилотно въздухоплавателно средство, което е по-леко от въздуха и се намира в свободен полет;
 253.
 „векториране“ (vectoring) означава осигуряване на навигационно насочване на въздухоплавателното средство посредством указване на определени курсове, основано на използването на обзорна система за ОВД;
 254.
 „полет по правилата за визуални полети (ПВП)“ (visual flight rules flight или VFR flight) означава полет, изпълняван в съответствие с правилата за визуални полети;
 255.
 „визуален подход“ (visual approach) означава подход, осъществяван при полет по ППП, при който не се изпълнява процедура за подход по прибори или част от нея и подходът се изпълнява с визуално наблюдение на терена;
 256.
 „визуални метеорологични условия (VMC)“ (visual meteorological conditions) означава метеорологични условия, изразени в стойности за видимост, разстояние до облаците и тавана на облачността, съответстващи на установените минимуми или по-високи от тях;
 257.
 „VOLMET“ означава метеорологична информация за въздухоплавателно средство в полет;
 258.
 „излъчване на VOLMET“ (VOLMET broadcast) означава предоставяне според нуждите на текущи метеорологични сведения за летището (METAR), специални метеорологични сведения за летището (SPECI), летищни прогнози (TAF) и SIGMET посредством непрекъснато радиоразпръскване на повтарящи се гласови съобщения;
 259.
 „пътна точка“ означава конкретно географско местоположение, използвано за определяне на маршрута за зонална навигация или траекторията на полета на въздухоплавателното средство, прилагащо зонална навигация. Пътните точки са:
 а)
 пътна точка с линейно изпреварване на завоя (fly-by waypoint) — пътна точка, която изисква разчет на ъгъла на завоя, който да позволи влизането в следващия участък от маршрута или процедурата, или
 б)
 пътна точка без линейно изпреварване на завоя (fly-over waypoint) — пътна точка, в която започва завой с цел излизане на следващия участък от маршрута или процедурата;“;
 (a)
 2) допълнение 1 от приложение II се изменя, както следва:
 а)
